Preĝejo Sankta Spirito (Győr)

La paroĥa preĝejo Sankta Spirito estas eklezia konstruaĵo en Győr (Hungario).

 Historio 
Dum la socialismo novaj loĝkvartaloj konstruiĝis, tamen sen kirkoj. Tamen apud la loĝkvartalo moderna didomo estis konstruita inter 1985-1987. Primaso László Paskai konsekris ĝin en 1987. Tiam malgranda orgeno muzikadis, kiu donace alvenis el Okcidenta Germanio. Loke pli granda orgeno estis kreita en 1989. 2 sonoriloj estis faritaj en 1987, la tria en la sekva jaro. Attila Mohay kreis la vitralojn. Interne menciindas mozaikaj bildoj kaj bronzaj statuoj pri Sankta Maria kaj Rita de Cascia.

En la didomo foje-foje oni aranĝas orgenkoncertojn. En la subpreĝejo estas entombigita Ferenc Jenei.

 Konstruaĵo 
La preĝejo formas unuon kun la paroĥejo, ilin koridoro kunligas. La kirko estas malsimetria kaj ties areo estas 504 m². Proksime de la enirejo altiĝas la cilindra turo, la turpinto estas duonsfero. Aldoniĝas liturgia korto, kiu povas pliigi la spacon de la preĝejo per malfermo de vitra muro kun 120 m². Interne la galerio estas 280 m². La interliga koridoro kun oficejo, sakristio kaj konfesejo estas 78 m².

La paroĥo estas trietaĝa konstruaĵo, kie ĉiu etaĝo kovras 450 m². En la kelo ses  edukĉambroj kaj granda kunvenejo servas religian edukadon kaj paroĥan vivon. La teretaĝo havas lokon al la pastraj loĝejoj kun granda manĝoĉambro. La subtegmento funkcias kiel religia eduka centro por la junularo.

 Fontoj 
 oficiala paĝo kun fotoj
 hungare kun fotoj 

Gyor
Kategorio:Kristanaj preĝejoj en Győr